
LAPPALAISKOIRAT RY TOIMINTASUUNNITELMA VUODELLE 2016

YLEISTÄ
Vuosi 2016 on yhdistyksen 46. toimintavuosi. 

Vuoden suurimpina tapahtumina ovat kevätpäivät Kotkassa 19.-20.3.2016 ja syyspäivät Torniossa 8-9.10.2016. Yhdistyksellä on vuosittain kaksi yleiskokousta. Kevätkokous on kevätpäivien yhteydessä ja syyskokous on syyspäivien yhteydessä. 

Kesäleiri järjestetään mahdollisesti Rokualla. 

Lisäksi osallistutaan mahdollisuuksien mukaan muihin tapahtumiin mm. Suomen Kennelliiton Voittaja- näyttelyyn, jossa yhdistyksellä on rotuesittelykoppi. 
Lähdetään mukaan selvittämään Kennelliiton Geenivaraohjelman käsittelyä.

NÄYTTELY- JA HARRASTE TOIMINTA 
Yhdistyksen  näyttelytoimikunta  vastaa yhdistyksen näyttely- ja harraste toiminnasta. Näyttelytoimikunta on hallituksen alainen, hallitukselle vastuussa oleva toimikunta jonka hallitus valitsee vuodeksi kerrallaan järjestäytymiskokouksessaan. Toimikunta koostuu puheenjohtajasta, sihteeristä ja muita jäseniä on 1-4.

Yhdistyksen sponsori vastaava on Tiina Morri 
TOKO ja näyttelyilmoittautumisten hoitaja on Merja Tammi 

Yhdistyksen näyttelytoimikunta on Lappalaiskoirat Ry:n alaosastojen tukena järjestämässä yhdistyksen kevät – ja syyspäiviä. Toimikunta ylläpitää ja päivittää erikoisnäyttelyiden järjestämiseen tarvittavat ohjeet ja järjestää tarvittaessa alaosastoille yhteisiä koulutustilaisuuksia kevät- ja syyspäivien järjestämisestä.

Näyttelytoimikunta kartoittaa kevät- ja syyspäivien järjestämiseen halukkaita alaosastoja sekä esittää erikoisnäyttelyiden tuomariehdotukset yhdistyksen hallitukselle päätettäväksi. Näyttelytoimikunta tiedottaa toiminnastaan Lapinkoira lehdessä ja yhdistyksen internet sivuilla.



Näyttelytoimikunnan 2016 tapahtumat:
Yhdistyksen pääerikoisnäyttely pidetään kevätpäivien yhteydessä Kotkassa 20.03. Lauantaina 19.3.2016 on tottelevaisuuskoe ja sunnuntaina 20.3.2016 on näyttely. Näyttelyn yhteydessä järjestetään myös junior-handler kilpailu. Näyttelyn puheenjohtaja on Marjut Havuaho ja näyttelyn sihteeri on Seija Piipponen.

Syyspäivät järjestetään 8.-9.10.2016 Torniossa. Lauantaina 8.10.2016 on rotumestaruus  tottelevaisuuskoe ja sunnuntaina  9.10.2016 on syyserikoisnäyttely jonka yhteydessä järjestetään myös  lapsi & koira kilpailu. Näyttelyn puheenjohtaja on Marika Neijonen-Vähä ja näyttelyn sihteeri on Nina Nikurautio.

2016 muut näyttelytapahtumat joissa rotuyhdistys mukana:
Jalostuspäivät Kuopio 30.-31.1.2016
Pystykorvapäivät, (Yyteri)  Pori   08/2016 

HARRASTUSTOIMINTA
TOKO: 
Yhdistyksen TOKO vastaava on Laura Okker 
Osallistutaan mahdollisuuksien mukaan TOKO joukkue SM-kisoihin. Yhdistyksen kevätpäivin yhteydessä järjestetään TOKO kisa ja syyspäivien yhteydessä rotumestaruus TOKO kilpailu.

AGILITY:
Yhdistyksen agility vastaava on Outi Puhakka .
Osallistutaan mahdollisuuksien mukaan AGIROTU 2016 kilpailuun sekä järjestetään agilityn rotumestaruus 2016 kilpailut Agilityn mestaruus 2016  kilpailun yhteydessä.

RALLY-TOKO:
Yhdistyksen rally-toko vastaava on Minna Ryynänen.
Järjestetään Rally-TOKO 2016  rotumestaruuskilpailut Rally-TOKO mestaruus  2016 kilpailujen yhteydessä.

PK LAJIT:
Yhdistyksen PK vastaava on Hertta Mikkonen.
Pyritään järjestämään PK rotumestaruus 2016 PK mestaruus 2016 kilpailun yhteydessä.

PAIMENNUS:
Yhdistyksen paimennusvastaava on Minna Mäntyranta-Mustonen
Paimennustoiminnassa jatketaan yhteistyötä Porokoirakerhon kanssa. 
Pyritään järjestämään  FCI:n perinteinen paimennuksen koesääntöihin pohjautuva  paimennuskoe

Mahdollisuuksien mukaan järjestetään kaikkien harrastetoimintojen osalta koulutusviikonloppuja/leirejä.



JALOSTUSTOIMINTA

Prcd PRA-testin näytteenottotilaisuuksia pyritään järjestämään yhdistyksen tapahtumissa.

Jatketaan yhteistyötä Hannes Lohen tutkimusryhmän kanssa lappalaisrotujen
osalta.

Jalostustarkastuksia tehdään Kuopion Jalostuspäivillä sekä mahdollisuuksien mukaan yhdistyksen kesäleirillä ja muissa yhdistyksen tapahtumissa.

Ollaan mukana Epilepsia projektissa. Yhteyshenkilönä on Eini Kipinoinen ja Marketta Salminen
[bookmark: _GoBack]
Jalostustoimikunta jatkaa rotujemme jalostustiedon keräämistä ja julkaisemista ja tiedottaa toiminnastaan Lapinkoira-lehdessä ja yhdistyksen internetsivuilla.

PENTUVÄLITYS 
Pentuvälitystä hoitaa Markku Jokinen (slk ja lpk) ja Karin Sundström (rlk). Pentuvälityksen kautta saa tilata listan syntyneistä ja odotettavista pentueista. Sama pentulista löytyy myös yhdistyksen kotisivuilta http://www.lappalaiskoirat.fi. 

JULKAISUTOIMINTA
Yhdistyksen jäsenjulkaisu Lapinkoira lehti ilmestyy neljä kertaa vuodessa: helmi-, touko-, syys- ja joulukuussa. Lehden päätoimittaja on Annu Ahonen apunaan lehtitoimikunta. Lehden painosmääräksi arvioidaan 4500 kpl. Muu julkaisutoiminta: mahdollisuuksien mukaan vuosikirja 2016 ja seinäkalenteri vuodelle 2018.

TIEDOTUSTOIMINTA
Yhdistyksen rotuja pyritään tekemään tunnetuksi erilaisissa tapahtumissa. Yhdistyksellä on myös omat internetsivut. Koiramme lehden joulunumeroon sekä Palveluskoiraliiton joulunumeroon laitetaan yhdistyksen ilmoitus. Yhdistyksellä on myös mainos Suomen Kennelliiton Iloinen Pentu-julkaisussa. Jatketaan ulkomaille suunnattua tiedottamista.

ULKOMUOTOTUOMARITOIMIKUNTA

Tammikuun koulutustilaisuus Kuopion jalostuspäivillä; Marja Talvitie vastaa lapinporokoiran koulutuksesta, Jukka Kuusisto ja Saara Sampakoski suomenlapinkoiran koulutuksesta.       
Arvostelukokeen järjestäminen tarvittaessa. Arvostelukoe pidetään joko Tampereella (hyväksi todettu paikka ja ilmainen) tai elokuussa Porin pystykorvapäivillä. Koirat pyritään hankkimaan läheltä (paikallisia koiria TRE tai Porissa paikalla olevia koiria). Arvostelukokeessa pyritään käyttämään paikallisia Junior Handlereita. Arvostelukokeeseen osallistujille ulkomuototuomareille ja koirien tuojille tarjotaan lämmin ruoka sekä kahvi.

Elokuussa järjestetään ulkomuototuomaritoimikunnan kokous, jossa mm. käydään läpi seuraavan vuoden talousarvio ja toimintasuunnitelma.
[bookmark: GoBack]Vuodelle 2017 on suunnitteilla kotimaisten rotujen koulutustilaisuus ulkomuototuomareille. Tämä olisi tarkoitus järjestää muiden kotimaisten rotujen kanssa yhteistyössä. Selvitetään mahdollisuuksia ja viedään asiaa eteenpäin. 
VARAINHANKINTA
Jäsenmaksujen lisäksi yhdistyksen toimintaa rahoitetaan mm. erilaisten myyntiartikkeleiden myynnillä. 

ALAOSASTOT
Alaosastot järjestävät erilaista toimintaa, mm. TOKO  koulutusta, leikkimielisiä  MATCH SHOW näyttelyitä, MÖLLI TOKO kilpailuja, joukkoterveystarkastuksia, luentoja, retkiä, virallisia kokeita, paimennustapahtumia ja luonnetestejä. 
Lisäksi alaosastot tekevät rotujamme ja yhdistystämme tunnetuksi paikkakunnillaan ja osallistuvat alueellaan järjestettävien yhdistyksen erikoisnäyttelyiden järjestämiseen mahdollisuuksiensa mukaan.

YHTEISTOIMINTA
Jatketaan kansainvälistä ja pohjoismaista yhteistyötä sekä yhteistyötä Suomen Kennelliiton, Suomen Pystykorvajärjestön, Suomen Ajokoirajärjestön, Suomen Harmaahirvikoirajärjestön, Suomen Laikajärjestön ja Porokoirakerhon kanssa.

